CELEX: 62015TN0303
Language: et
Date: 2015-06-01 00:00:00
Title: Kohtuasi T-303/15: 1. juunil 2015 esitatud hagi – Barqawi versus nõukogu

27.7.2015   
            
            
               ET
            
            
               Euroopa Liidu Teataja
            
            
               C 245/45
            
         1. juunil 2015 esitatud hagi – Barqawi versus nõukogu
   (Kohtuasi T-303/15)
   (2015/C 245/55)
   Kohtumenetluse keel: prantsuse
   
      Pooled
   
   
      Hageja: Ahmad Barqawi (Dubai, Araabia Ühendemiraadid) (esindajad: advokaadid J.-P. Buyle ja L. Cloquet)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 6. märtsi 2015. aasta rakendusmäärus (EL) 2015/375, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias;
            
         
               —
            
            
               tühistada hagejat puudutavas osas nõukogu 6. märtsi 2015. aasta rakendusotsus (ÜVJP) 2015/383, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid;
            
         
               —
            
            
               mõista kõik kohtumenetlusega seotud kulud, mille hulgas hageja kantud kulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
            
               1.
            
            
               Esimene väide, et on rikutud kaitseõigusi ja õigust õiglasele kohtumenetlusele, kuna hagejat ei ole enne asjassepuutuvate sanktsioonide rakendamist kordagi ära kuulatud.
            
         
            
               2.
            
            
               Teine väide, et faktiliste asjaolude hindamisel on tehtud ilmselge viga, kuna nõukogu ei ole esitanud tõendeid faktiliste asjaolude kohta, mille alusel on võetud meetmeid põhjendatud.
            
         
            
               3.
            
            
               Kolmas väide, et on rikutud proportsionaalsuse üldpõhimõtet.
            
         
            
               4.
            
            
               Neljas väide, et tegemist on omandiõiguse ja kutsealal tegutsemise õiguse ebaproportsionaalse riivega.
            
         
            
               5.
            
            
               Viies väide, et tegemist on võimu kuritarvitamisega. Hageja väidab, et kuna nõukogu võetud meetmed ei tekita mingeid tagajärgi Süüria režiimile ja kuna hageja on alati järginud rahvusvahelise üldsuse määratud sanktsioone ja jäänud kogu aeg võimulolevast valitsusest sõltumatuks, siis tuleb arvata, et vaidlustatud meetmed on võetud mõnel muul põhjusel peale nende, mis neis on esitatud (turult väljatõrjumine – teiste ettevõtjate soodustamine).
            
         
            
               6.
            
            
               Kuues väide, et on rikutud põhjendamiskohustust, kuna põhistus, millega nõukogu vaidlustatud meetmeid põhjendab, on ähmane ega viita ühelegi konkreetsele asjaolule või kuupäevale, mis võimaldaks hagejal kindlaks teha, milliseid kaubandustehinguid talle ette heidetakse.